ai4bharat/Pralekha huggingface dataset:
कार्मिक, लोक शिकायत एवं पेंशन मंत्रालय
कोविड के बाद भारत और मजबूती से उभरेगा तथा विश्व बिरादरी में सम्मान पाएगा: डॉ जितेंद्र सिंह
केंद्रीय मंत्री डॉ. जितेंद्र सिंह ने आज यहां कहा कि कोविड के बाद भारत और मजबूती से उभरेगा तथा विश्व बिरादरी में सम्मान पाएगा। एक निजी टीवी चैनल के साथ साक्षात्कार में डॉक्टर जितेंद्र सिंह ने कहा कि संकट की इस घड़ी में सभी शंकाओं और पूर्वानुमानों के बावजूद उन्हें यह भरोसा है कि आज से 6 महीने बाद दुनिया भारत को सम्मान की दृष्टि से देखेगी और हमारे साथ जुड़ने की कोशिश करेगी। उन्होंने कहा कि यही नहीं, भारत व्यवसाय के लिए भी एक सुरक्षित जगह के रूप में उभरेगा।
डॉ जितेंद्र सिंह ने यह भी बताया कि प्रधानमंत्री श्री नरेंद्र मोदी द्वारा समय रहते लाकडाउन की घोषणा करने से भारत को कोविड के बाद की दुनिया के मानकों के अनुसार खुद को तैयार करने में काफी मदद मिली।
पूर्वोत्तर क्षेत्र, जो आमतौर पर पर्यटन पर ही निर्भर है, का प्रभारी होने के नाते जब उनसे खास तौर पर कोविड महामारी के प्रभाव के बारे में पूछा गया तो डॉक्टर जितेंद्र सिंह ने कहा कि पूर्वोत्तर क्षेत्र को निश्चय ही पर्यटन में फायदा होगा और यह यूरोप सहित अन्य पश्चिम देशों के सैलानियों को आकर्षित करना शुरू कर सकता है क्योंकि जब उन देशों के ज्यादातर पर्यटक स्थल कोरोना से बुरी तरह प्रभावित रहे तब भारत का पूर्वोत्तर क्षेत्र ही है जो नि:संदेह कोरोना से मुक्त रहा और सिक्किम जैसे कुछ लोकप्रिय पर्यटक स्थल में तो कोरोना का एक भी पॉजिटिव मामला सामने नहीं आया। डॉक्टर जितेंद्र सिंह ने कहा कि जहां तक व्यापार की बात है तो भारत के सामने एक मौका है कि वह अपने 'मेक इन इंडिया' मिशन को पूरी ताकत से आगे बढ़ाए। इस बारे में उन्होंने बांस का उदाहरण दिया जिसमें सालाना 5000 से 6000 करोड़ रुपए का कारोबार होता है और एक बड़े अनुपात में अगरबत्ती एवं बांस से बनी अन्य वस्तुएं दूसरे देशों से आयात कराई जाती हैं।
उन्होंने कहा कि इसी तरह हमारा फार्मा उद्योग पहले ही तेजी पकड़ चुका है और कोविड के संदर्भ में भी हम दवाइयां और टीके बनाने की ओर अग्रसर हैं और इस तरह वह भी निर्यात के लिए हमारे हाथ में होगा। जब केंद्र शासित प्रदेश जम्मू कश्मीर के लिए हाल ही में जारी की गई अधिवास अधिसूचना के बारे में पूछा गया तो डॉक्टर जितेंद्र सिंह ने कहा कि यह उस प्रक्रिया का विस्तार है जिसकी शुरुआत 5 अगस्त 2019 में की गई थी और अब यह तार्किक समापन की ओर बढ़ रही है। उन्होंने कहा कि भावी पीढ़ी इस फैसले के सकारात्मक नतीजों को महसूस करेगी ।
एएम/एके
(Visitor Counter : 230
रेल मंत्रालय
राष्ट्रीय रेल और परिवहन संस्थान ने शैक्षिक वर्ष 2021-22 के लिए अपने बीबीए, बीएससी, बीटेक, एमबीए और एमएससी पाठ्यक्रमों के लिए आवेदन की अंतिम तिथि बढ़ाई
राष्ट्रीय रेल और परिवहन संस्थान  मंत्रालय द्वारा वडोदरा में स्थापित डीम्ड विश्वविद्यालय है। इस संस्थान ने 12वीं कक्षा के परिणामों के नवीनतम कार्यक्रम, जेईई मेन्स, विश्वविद्यालय के स्नातक परिणामों, एआईसीटीई और यूजीसी द्वारा घोषित प्रवेश और शैक्षिक सत्र को ध्यान में रखते हुए शैक्षिक वर्ष 2021-22 के लिए अपने बीबीए, बीएससी, बीटेक, एमबीए और एमएससी पाठ्यक्रमों के लिए आवेदन की अंतिम तिथि बढ़ाने की घोषणा की है।
एनआरटीआई की कुलपति सुश्री अलका अरोड़ा मिश्रा के अनुसार ऐसे अनेक छात्रों की समस्याओं को ध्यान में रखते हुए अंतिम तिथि बढ़ाई गई है जो न केवल कोविड के कारण बाधित हैं, बल्कि बारहवीं कक्षा परीक्षा परिणामों की तिथियों में बदलाव, विश्वविद्यालय स्नातक परिणामों, जेईई परीक्षा कार्यक्रम और नियामक अधिसूचनाओं से भी प्रभावित हैं। अब बीबीए, बीएससी, एमएससी और एमबीए पाठ्यक्रमों के लिए आवेदन करने की आखिरी तिथि 21 अगस्त, 2021 और बीटेक पाठ्यक्रमों के लिए 15 सितंबर, 2021 होगी। छात्रों को अपने विकल्पों का मूल्यांकन करने और एनआरटीआई के प्रतिष्ठित कार्यक्रमों के लिए आवेदन करने हेतु पर्याप्त समय दिया गया है।
छात्र प्रवेश परीक्षा के लिए www.nrti.edu.in पर ऑनलाइन आवेदन कर सकते हैं और पंजीकरण कर सकते हैं। केवल ऑनलाइन आवेदन ही स्वीकार्य हैं।
आवेदन करने की संशोधित तिथियां:
- बीबीए, बीएससी, एमएससी और एमबीए पाठ्यक्रम: 21 अगस्त, 2021
- बी.टेक पाठ्यक्रमः 15 सितंबर, 2021
शैक्षिक वर्ष 2021-22 के लिए पाठ्यक्रमों की सूची:
- स्नातक पाठ्यक्रम
- बीबीए परिवहन प्रबंधन
- बीएससी परिवहन प्रौद्योगिकी
- बी.टेक. रेल इंफ्रास्ट्रक्चर इंजीनियरिंग
- बी.टेक. रेल सिस्टम्स एंड कम्यूनिकेशन इंजीनियरिंग
- बी.टेक.मैकेनिकल एंड रेल इंजीनियरिंग आईआरआईएमईई जमालपुर में प्रस्तावित की जाएगी
- पोस्टग्रेजुएट पाठ्यक्रम
- एमबीए परिवहन प्रबंधन
- एमबीए आपूर्ति श्रृंखला प्रबंधन
- एमएससी परिवहन प्रौद्योगिकी और नीति
- एमएससी परिवहन सूचना प्रणालियां और एनालिटिक्स
- एमएससी रेलवे सिस्टम इंजीनियरिंग एंड इंटीग्रेशन 
- स्नातकोत्तर डिप्लोमा पाठ्यक्रम
- पीजीडीएम परिवहन/ लॉजिस्टिक्स
- पीजीडीएम ट्रांसपोर्ट इंफ्रास्ट्रक्चर डेवलपमेंट एंड फाइनेंसिंग/ प्रोजेक्ट मैनेजमेंट
संपर्क करें: info@nrti.edu.in
बीबीए, बीएससी और स्नातकोत्तर पाठ्यक्रमों में प्रवेश देश भर के विभिन्न केंद्रों में एनआरटीआई द्वारा आयोजित राष्ट्रीय प्रवेश परीक्षा के आधार पर दिया जाता है, जबकि बीटेक पाठ्यक्रमों में प्रवेश जेईई मेन्स में अर्जित अंकों पर आधारित होता है। पिछले साल 7,000 से अधिक छात्रों ने इस संस्थान की 425 सीटों के लिए आयोजित परीक्षा में भाग लिया था। इस संस्थान में एक प्रतिष्ठित बोर्ड है जिसमें आईआईटी के दो सेवारत निदेशक, प्रमुख शिक्षाविद और उद्योग जगत के दिग्गज शामिल हैं। भारतीय रेलवे के चेयरमैन इसके अध्यक्ष हैं जो इस विश्वविद्यालय के कुलाधिपति भी हैं।
यह संस्थान उच्च गुणवत्ता वाले रेल और परिवहन पर केंद्रित पाठ्यक्रम प्रस्तुत करता है और इसका बर्मिंघम विश्वविद्यालय, यूसी बर्कले और कॉर्नेल विश्वविद्यालयों सहित दुनिया के कुछ शीर्ष विश्वविद्यालयों के साथ अंतरराष्ट्रीय सहयोग है। इस साल बीबीए और बीएससी पाठ्यक्रमों में स्नातक होने वाले पहले बैच के छात्रों का आदित्य बिड़ला समूह, रिलायंस समूह, अडानी समूह, एलएंडटी, महिंद्रा समूह, हिंदुस्तान यूनिलीवर, सीमेंस, केईसी इंटरनेशनल और अन्य शीर्ष संगठनों सहित प्रमुख भारतीय और बहुराष्ट्रीय कंपनियों में चयन किया गया है।
राष्ट्रपति सचिवालय
राष्ट्रपति ने राम नवमी की शुभकामनाएं दी
राष्ट्रपति श्री राम नाथ कोविंद ने राम नवमी की पूर्व संध्या पर अपने संदेश में कहा है: -
“रामनवमी के पावन अवसर पर, मैं सभी देशवासियों को हार्दिक बधाई और शुभकामनाएं देता हूं।
राम नवमी भगवान राम के आदर्शों को याद करने और उन्हें अपने जीवन में उतारने का एक शुभ अवसर है। उनका जीवन हमें सदाचार, सहिष्णुता, दया और बंधुत्व के उदात्त मूल्यों का अनुसरण करने के लिए प्रेरित करता है। कर्तव्यों का पालन करते हुए, हमारे जीवन का मार्गदर्शन इन शाश्वत मूल्यों द्वारा होना चाहिए।
आइए, हम भगवान राम द्वारा दिखाए गए मार्ग पर चलने के लिए खुद को समर्पित करें और एक गौरवशाली राष्ट्र के निर्माण का संकल्प लें।“
राष्ट्रपति का संदेश देखने के लिए कृपया यहां क्लिक करें
रक्षा मंत्रालय
भारतीय सेना ने 75वां इन्फेंट्री डे मनाया
भारतीय सेना की सबसे बड़ी युद्धक शाखा, इन्फैंट्री के योगदान को मनाने के लिए 75वां इन्फैंट्री दिवस दिनांक 27 अक्टूबर 2021 को मनाया गया। इस दिन का देश के लिए एक अनूठा महत्व है क्योंकि 1947 में इसी दिन भारतीय सेना के पैदल सैनिकों ने 1 सिख के नेतृत्व में, श्रीनगर एयरफील्ड पर उतरकर जम्मू-कश्मीर राज्य को एक क्रूर और दुष्टतापूर्ण पाकिस्तानी आक्रमण से बचाया था। इन्फैंट्री ने अनादि काल से अपने संघर्षपूर्ण इतिहास के दौरान दृढ़ता, अदम्य इच्छाशक्ति और दृढ़ संकल्प का प्रदर्शन किया है। भारतीय सेना की बहुमुखी 'इन्फैंट्री' की लड़ाई की भावना को दुनिया भर में हमेशा सराहा गया है।
इन्फैंट्री दिवस समारोह के अंतर्गत राष्ट्र की सेवा में विभिन्न युद्धक्षेत्रों में सर्वोच्च बलिदान देने वाले इन्फैंट्री के शहीद नायकों को सम्मानित करने के लिए राष्ट्रीय युद्ध स्मारक पर एक 'पुष्पांजलि' समारोह आयोजित किया गया। जनरल बिपिन रावत, चीफ ऑफ डिफेंस स्टाफ, जनरल एमएम नरवणे, सेनाध्यक्ष, इन्फैंट्री रेजिमेंट के कर्नल और अन्य वरिष्ठ अधिकारियों ने इस अवसर पर माल्यार्पण किया। भारत पाक युद्ध 1971 के तीन पूर्व सैनिकों यानी मेजर आरके अरोड़ा, वीआरसी , सूबेदार  नंद राम, वीआरसी  और ग्रेनेडियर अमृत, वीआरसी  ने भी इन्फेंट्री के पूर्व सैनिकों की ओर से पुष्पांजलि अर्पित की।
इस दिन सभी पैदल सैनिकों को अपने संदेश में इन्फैंट्री के महानिदेशक ने उन्हें बहादुरी, बलिदान एवं कर्तव्य के प्रति निस्वार्थ समर्पण और पेशेवर मूल्यों के लिए स्वयं को फिर से समर्पित करने और देश की क्षेत्रीय अखंडता और संप्रभुता की रक्षा के अपने संकल्प में दृढ़ रहने का आह्वान किया।
पेट्रोलियम एवं प्राकृतिक गैस मंत्रालय
भारत का पहला शुद्ध हरित हाइड्रोजन संयंत्र जोरहाट में शुरू हुआ
ऑयल इंडिया लिमिटेड  ने आज असम में अपने जोरहाट पंप स्टेशन पर 10 किलोग्राम प्रति दिन की स्थापित क्षमता के साथ भारत के पहले 99.999% शुद्ध ग्रीन हाइड्रोजन पायलट प्लांट की शुरुआत की। इसके साथ ही भारत ने हरित हाइड्रोजन अर्थव्यवस्था की दिशा में पहला महत्वपूर्ण कदम उठा लिया है। इस संयंत्र को रिकॉर्ड 3 महीने के समय में चालू किया गया है।
ओआईएल के अध्यक्ष एवं प्रबंध निदेशक, श्री सुशील चंद्र मिश्रा ने श्री हरीश माधव, निदेशक  और श्री प्रशांत बोरकाकोटी, कंपनी के मुख्य कार्यकारी अधिकारी की उपस्थिति में इस संयंत्र का उद्घाटन किया। संयंत्र मौजूदा 500 किलोवॉट सौर संयंत्र द्वारा 100 किलोवॉट आयन एक्सचेंज मेम्ब्रेन  इलेक्ट्रोलाइजर सरणी का उपयोग करके उत्पन्न बिजली से ग्रीन हाइड्रोजन का उत्पादन करता है। भारत में पहली बार एईएम तकनीक का इस्तेमाल किया जा रहा है।
इस अवसर पर बोलते हुए, श्री मिश्रा ने कहा कि कंपनी ने प्रधानमंत्री के एक आत्मनिर्भर भारत के दृष्टिकोण को पूरा करने की दिशा में एक महत्वपूर्ण कदम उठाया है। इस संयंत्र से भविष्य में ग्रीन हाइड्रोजन का उत्पादन 10 किलो प्रतिदिन से बढ़ाकर 30 किलो प्रतिदिन होने की उम्मीद है। कंपनी ने प्राकृतिक गैस के साथ ग्रीन हाइड्रोजन के सम्मिश्रण और ओआईएल के मौजूदा बुनियादी ढांचे पर इसके प्रभाव पर आईआईटी गुवाहाटी के सहयोग से एक विस्तृत अध्ययन शुरू किया है। कंपनी मिश्रित ईंधन के वाणिज्यिक अनुप्रयोगों के लिए उपयोग के मामलों का अध्ययन करने की भी योजना बना रही है।
वित्त मंत्रालय
सीबीडीटी ने 'रोजगार मेला' अभियान में भाग लिया
प्रधानमंत्री श्री नरेन्द्र मोदी ने आज वीडियो कॉन्फ्रेंसिंग के माध्यम से बड़े पैमाने के भर्ती अभियान, 'रोजगार मेला' का शुभारंभ किया। इस भर्ती अभियान के दौरान 10 लाख कर्मियों की भर्ती किये जाने की उम्मीद है। इस अभियान के पहले चरण में, सरकार के विभिन्न विभागों और मंत्रालयों में देश भर से चुने गए 75,000 से अधिक नए नियुक्त/भर्ती किये गए लोगों को नियुक्ति पत्र प्रदान किये गए।
प्रधानमंत्री ने इस अवसर पर इन नवनियुक्त लोगों को संबोधित किया/बधाई दी। पूरे देश में 50 चुने हुए स्थानों/केंद्रों पर व्यक्तिगत रूप से उपस्थित होकर या वर्चुअल रूप से जुड़ने के लिए उन्हें प्रदान किए गए लिंक के माध्यम से, सभी नवनियुक्त लोगों ने समारोह में भाग लिया। पूरे भारत में 50 स्थानों पर समारोह आयोजित किए गए और इसकी अध्यक्षता वरिष्ठ गणमान्य व्यक्तियों ने की, जिन्होंने इन केंद्रों में कुछ नए चयनित व्यक्तियों को नियुक्ति पत्र सौंपे।
केंद्रीय वित्त और कॉर्पोरेट कार्य मंत्री श्रीमती निर्मला सीतारमण ने चेन्नई में आयोजित समारोह की अध्यक्षता की। आयकर विभाग द्वारा चेन्नई क्षेत्र में कुल 57 उम्मीदवारों की नियुक्ति की गई है। इनमें से 20 नवनियुक्त, व्यक्तिगत रूप से नियुक्ति पत्र प्राप्त करने के लिए उपस्थित थे। वित्त मंत्री ने विभाग के 3 नए नियुक्त  व्यक्तियों को नियुक्ति पत्र सौंपे, जो व्यक्तिगत रूप से समारोह में शामिल हुए थे। समारोह में भाग लेने के लिए शेष उम्मीदवारों को लिंक साझा किये गए थे।
सभी मंत्रालयों और विभागों को मिशन मोड में स्वीकृत पदों की मौजूदा रिक्तियों को भरने की दिशा में काम करने के निर्देश दिए गए हैं। मिशन मोड भर्ती अभियान के हिस्से के रूप में, आयकर विभाग ने 22 अक्टूबर, 2022 को 1093 नव नियुक्त आयकर निरीक्षकों और कर सहायकों को नियुक्ति पत्र जारी किए हैं। इनमें से लगभग 300 नए नियुक्त लोगों ने व्यक्तिगत रूप से कार्यक्रमों में भाग लिया, जो सभी 18 पीआरसीसीआईटी  क्षेत्रों में आयोजित किये गए थे, जबकि शेष चयनित उमीदवार वर्चुअल मोड के माध्यम से कार्यक्रम में शामिल हुए।
-----
एमजी / एएम / जेके /डीके
(Visitor Counter : 240
रक्षा मंत्रालय
रक्षा मंत्रालय का मोबाइल ऐप ‘आरडीपी इंडिया 2019’
सरकार के ‘डिजिटल इंडिया’ अभियान के अनुपालन में रक्षा मंत्रालय ने एक नई पहल की है। इसके तहत गणतंत्र दिवस के अवसर पर रक्षा मंत्रालय ने एक मोबाइल ऐप ‘आरडीपी इंडिया 2019’ को जारी किया। इसका उद्देश्य गणतंत्र दिवस समारोह की रूपरेखा को राजपथ पर मौजूद दर्शकों के अलावा दुनिया भर के आम लोगों को उपलब्ध कराना था।
इस ऐप में नई दिल्ली के राजपथ पर होने वाली परेड की सूचना मौजूद है, जिसमें परेड के क्रम, विभिन्न राज्यों और मंत्रालयों द्वारा प्रस्तुत झांकियों का विवरण, बच्चों के सांस्कृतिक प्रदर्शनों, फ्लाई-पास्ट तथा प्रधानमंत्री राष्ट्रीय बाल पुरस्कार 2019 के विजेताओं के नामों की जानकारी दी गई है। परेड में उपस्थित सभी दर्शकों के लिए यह ऐप बहुत सूचनात्मक रहा और इसकी हर तरफ प्रशंसा की गई। इस ऐप में परेड की लाइव-स्ट्रीमिंग का भी प्रावधान था।
झांकियों में प्रस्तुत विषय और विचारों को जानने की इच्छा रखने वाले लोगों तथा जो लोग किसी कारणवश राजपथ या टीवी पर परेड नहीं देख सके, वे लोग ऐप को डाउनलोड करके यह परेड अब भी देख सकते हैं और आयोजन के बारे में सूचना प्राप्त कर सकते हैं।
राष्ट्रपति सचिवालय
राष्ट्रपति भवन ने “संग्रहालयों और विरासत भवनों के आपदा प्रबंधन” के बारे में दो-दिवसीय कार्यशाला का आयोजन किया
राष्ट्रपति भवन ने राष्ट्रीय आपदा प्रबंधन संस्थान  के सहयोग से 7-8 जुलाई, 2022 को राष्ट्रपति भवन संग्रहालय में “संग्रहालयों और विरासत भवनों के आपदा प्रबंधन” के बारे में एक कार्यशाला का आयोजन किया है।
इस कार्यशाला का उद्देश्य विरासत भवनों, संग्रहालयों और सांस्कृतिक विरासत पर विशेष ध्यान देते हुए राष्ट्रपति भवन के अधिकारियों एवं अन्य हितधारकों के बीच आपदा प्रबंधन के प्रति जागरूकता पैदा करना है।
इस दो - दिवसीय कार्यशाला के दौरान, प्रतिभागी विभिन्न सत्रों में आपदा प्रबंधन अधिनियम; आपदा प्रबंधन ढांचा एवं दिशानिर्देश; आपदा जोखिम न्यूनीकरण हेतु सेंडाई फ्रेमवर्क ; आपदा जोखिम न्यूनीकरण से संबंधित प्रधानमंत्री के 10-सूत्री एजेंडे आदि के विभिन्न पहलुओं के बारे में जानकारी प्राप्त करेंगे।
कार्यशाला के पहले दिन, वक्ताओं ने आपदा प्रबंधन के प्रति जागरूकता की जरूरत और आपदा की किसी भी स्थिति में नुकसान को कम करने हेतु हितधारकों को प्रशिक्षित करने के लिए ज्ञान प्रदान करने पर जोर दिया। उन्होंने विरासत भवनों में आपदा प्रबंधन के महत्व पर भी प्रकाश डाला और आपदा प्रबंधन के लिए प्रभावी दिशा-निर्देश एवं प्रतिक्रिया तंत्र तैयार करने पर बल दिया।
PIB Headquarters
कोविड-19 पर पीआईबी का बुलेटिन
|
|
• देशव्यापी टीकाकरण अभियान के तहत अब तक टीके की 187.26 करोड़ खुराकें दी गई हैं।
• भारत में इस समय सक्रिय मामलों की संख्या 14,241 है।
• सक्रिय मामले 0.03 प्रतिशत हैं।
• मरीजों के स्वस्थ होने की दर इस समय 98.75 प्रतिशत है।
• पिछले 24 घंटों में 1,589 मरीज स्वस्थ हुए हैं, जिससे कुल स्वस्थ होने वाले लोगों की संख्या बढ़कर 4,25,16,068 हो गई है।
• पिछले 24 घंटों में 2,451 नये मामले दर्ज किए गए हैं।
• दैनिक पॉजिटिविटी दर 0.55 प्रतिशत है।
• साप्ताहिक पॉजिटिविटी दर 0.47 प्रतिशत है।
• अब तक कुल 83.38 करोड़ जांच की जा चुकी हैं; पिछले 24 घंटों में 4,48,939 जांच की गईं।
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
राष्ट्रपति सचिवालय
भारत की राष्ट्रपति ने ब्रह्म कुमारी केंद्र, हाटबद्रा के 'व्यसन मुक्त ओडिशा' अभियान का शुभारंभ किया
राष्ट्रपति ने पहाड़पुर गांव में कौशल प्रशिक्षण और सामुदायिक केंद्र की आधारशिला रखी
भारत की राष्ट्रपति श्रीमती द्रौपदी मुर्मु ने आज  हाटबद्रा, मयूरभंज में ब्रह्म कुमारी केंद्र के 'व्यसन मुक्त ओडिशा' अभियान का शुभारंभ किया।
इस अवसर पर अपने संबोधन में राष्ट्रपति ने कहा कि नशा एक विकार है। यह एक सामाजिक, आर्थिक, शारीरिक और मानसिक अभिशाप है। नशे की लत से परिवार और समाज में तनाव पैदा होता है। इसलिए लोगों को नशे के दुष्प्रभावों के बारे में जागरूक करने की जरूरत है। उन्होंने विश्वास व्यक्त करते हुए कहा कि जब लोग नशे के बुरे प्रभावों को समझेंगे तो निश्चित रूप से इसे छोड़ने का प्रयास करेंगे।
राष्ट्रपति श्रीमती मुर्मु ने कहा कि नशा समाज का सबसे बड़ा दुश्मन है। इसलिए इसके प्रति लोगों को जागरूक करना अच्छा काम है। उन्होंने आध्यात्मिकता के माध्यम से एक स्वस्थ समाज के निर्माण में संलग्न होने के लिए ब्रह्म कुमारी केंद्र की सराहना की। उन्होंने 'व्यसन मुक्त ओडिशा' अभियान की सफलता की कामना की।
इससे पहले, राष्ट्रपति ने पहाड़पुर गांव पहुंचकर स्वर्गीय श्री श्याम चरण मुर्मु को श्रद्धांजलि अर्पित की। इसके बाद उन्होंने गांव में कौशल प्रशिक्षण केंद्र और सामुदायिक केंद्र का भी शिलान्यास किया और वहां मौजूद ग्रामीणों से बातचीत की।
स्वास्थ्य एवं परिवार कल्याण मंत्रालय
डॉ. भारती प्रवीण पवार ने बधिर लोगों के अंतर्राष्ट्रीय सप्ताह 2021 - "आगे बढ़ते बधिर समुदायों का जश्न मनाना"- की अध्यक्षता की
विभिन्न बीमारियों और शारीरिक अशक्तता के लिए शिशुओं की जांच अनिवार्य होनी चाहिए: डॉ. भारती प्रवीण पवार
केंद्रीय स्वास्थ्य और परिवार कल्याण राज्य मंत्री, डॉ. भारती प्रवीण पवार ने केंद्रीय स्वास्थ्य शिक्षा ब्यूरो, नई दिल्ली में अंतर्राष्ट्रीय बधिर सप्ताह 2021 की अध्यक्षता की और उसे संबोधित किया। केंद्रीय स्वास्थ्य मंत्रालय के अधीनस्थ स्वास्थ्य सेवा महानिदेशालय, हितधारकों की भागीदारी सहित विभिन्न गतिविधियों के माध्यम से इस मुद्दे पर जागरूकता पैदा करने के लिए अंतर्राष्ट्रीय बधिर सप्ताह  2021 मना रहा है। इस वर्ष का विषय यानी थीम - “आगे बढ़ते बधिर समुदायों का जश्न मनाना” है।
कार्यक्रम को संबोधित करते हुए डॉ. भारती पवार ने इस बात को लेकर चिंता व्यक्त की कि भारत में लगभग नौ करोड़ लोग विभिन्न श्रवण अक्षमताओं से पीड़ित हैं। उन्होंने कहा कि चूंकि हम आजादी का अमृत महोत्सव मना रहे हैं, हमें अपने गांवों में जाकर देखना चाहिए कि क्या हम बच्चों की विभिन्न बीमारियों के लिए जांच में मदद कर सकते हैं। शीघ्र निदान और शारीरिक अशक्तता की रोकथाम के बहुत बड़े लाभ हैं। उन्होंने कहा कि विभिन्न बीमारियों और शारीरिक अशक्तता के लिए शिशुओं की जांच अनिवार्य की जानी चाहिए, रोकथाम इलाज से बेहतर होता है।
प्रधानमंत्री श्री नरेन्द्र मोदी की दृष्टि को प्रतिबिंबित करते हुए और उनके प्रति हार्दिक आभार व्यक्त करते हुए, डॉ भारती पवार ने कहा,"माननीय प्रधानमंत्री के नेतृत्व में, हमने दुनिया के सामने यह साबित कर दिया है कि भारत एक ऐसा देश है जो खुद अपनी दवा का उत्पादन कर सकता है और रोजाना एक-दो करोड़ टीके दे सकता है। उन्होंने लोगों को बच्चों को श्रवण यंत्र और प्रत्यारोपण उपहार में देकर अपना जन्मदिन मनाने के लिए प्रोत्साहित किया।
उन्होंने अपने बचपन का उदाहरण देते हुए इस बात पर जोर दिया कि शिशुओं की देखभाल करने की पुरानी परंपराओं को पुनर्जीवित करने की आवश्यकता है। उन्होंने जोर देकर कहा कि गर्भवती मां की देखभाल करना जरूरी है। उन्होंने क्यूआर कोड के साथ एक पॉकेट बुक तैयार करने का सुझाव दिया जिसमें बच्चों की शीघ्र जांच और निदान के साथ-साथ विभिन्न हेल्पलाइन के बारे में जानकारी हो। इस पॉकेट बुक को आशा, आंगनवाड़ी कार्यकर्ता और अस्पताल के अन्य कर्मचारियों के साथ साझा किया जा सकता है। उन्होंने आयुष्मान भारत जैसी विभिन्न सरकारी योजनाओं के बारे में जागरूकता पैदा करने की आवश्यकता पर भी जोर दिया ताकि लोगों को अधिक से अधिक लाभ मिल सके।
अंतर्राष्ट्रीय बधिर सप्ताह  पहली बार 1958 में रोम, इटली में शुरू किया गया था। यह वैश्विक बधिर समुदाय द्वारा प्रतिवर्ष सितंबर के अंतिम सप्ताह के दौरान मनाया जाता हैक्योंकि इसी महीने वर्ल्ड फेडरेशन ऑफ द डेफ  की पहली विश्व कांग्रेस आयोजित की गई थी। अंतर्राष्ट्रीय बधिर सप्ताह दुनिया भर में बधिर समुदायों द्वारा विभिन्न गतिविधियों के माध्यम से मनाया जाता है।
इस अवसर पर स्वास्थ्य सेवा महानिदेशक डॉ. सुनील कुमार, स्वास्थ्य सेवा महानिदेशालय  के प्रधान परामर्शदाता डॉ. कंवर सेन, स्वास्थ्य सेवा महानिदेशालय के उप महानिदेशक डॉ. अनिल कुमार तथा स्वास्थ्य और परिवार कल्याण मंत्रालय के अन्य वरिष्ठ अधिकारी उपस्थित थे।
रक्षा मंत्रालय
8485 मीटर उंचे माउंट मकालू के लिए भारतीय सेना का पर्वतारोहण अभियान 2019
रक्षा मंत्री राजनाथ सिंह ने 8485 मीटर उंचे माउंट मकालू के लिए भारतीय सेना के प्रथम पर्वतारोहण अभियान का 28 जून, 2019 को वापस आने पर स्वागत किया। दल ने 16 मई, 2019 को माउंट मकालू को फतह किया था। यह दल अपने 16 सदस्यों को दुनिया की इस पांचवी सबसे ऊंची चोटी पर एक साथ पहुंचाने में कामयाब रहा। यह किसी पर्वातारोही दल को मिली अपने किस्म की पहली उपलब्धि है। इसके साथ ही भारतीय सेना नेपाल की सभी आठ हजार चोटियों को फतह कर चुकी है।
मेजर मनोज जोशी के नेतृत्व वाले इस पर्वातारोही दल को सैन्य प्रशिक्षण के महानिदेशक द्वारा 26 मार्च 2019 को झंडी दिखाकर नयी दिल्ली से रवाना किया गया था। लाजिस्टिक सपोर्ट , दृढ़ निश्चय और टीम भावना की दरकार वाले इस पर्वतारोहण अभियान के लिए एक संतुलित पर्वतारोही दल का चयन किया गया और उसके सदस्यों को कड़ा प्रशिक्षण दिया गया था। अभियान के दौरान पर्वातारोही दल को बीच रास्ते में प्रकृति के प्रकोप, गहरी खाइयों को पार करने, हाड़कंपाने वाली ठंड तथा खड़ी चट्टानों पर चढ़ाई करने जैसी गंभीर चुनौतियों का सामना करना पड़ा। पर्वतारोही दल बुलंद हौसलों के साथ ये सभी चुनौतियां पार करते हुए अपनी मंजिल पर पहुंच गया। उसकी इस फतह ने सेना के साथ ही देश का गौरव भी बढ़ाया।
इस अभियान ने यह साबित कर दिखाया कि यदि अवसर मिले तो सेना का दल किसी भी तरह की परिस्थितियों में किसी भी पर्वत शिखर तक पहुंचने में सक्षम है।
स्वास्थ्य एवं परिवार कल्याण मंत्रालय
कोविड-19 टीकाकरण : 97वां दिन
रात 8 बजे तक 30 लाख से ज्यादा लाभार्थियों को टीका लगाया गया जिससे टीकाकरण का समग्र आंकड़ा बढ़कर 13.53 करोड़ से अधिक हुआ
आज रात 8 बजे तक 30 लाख से अधिक लोगों को टीके की खुराक दी गई। इसके साथ ही देश भर में टीकाकरण का कुल आंकड़ा बढ़कर आज 13.22 करोड़ से अधिक हो गया।
आज रात 8 बजे की अनंतिम रिपोर्ट के अनुसार देश भर में टीका लगवाने वालों की कुल संख्या 13,53,46,729 हो गई।
इनमें 92,41,384 स्वास्थ्य कर्मी  शामिल हैं जिन्होंने पहली खुराक ली है जबकि 59,03,368 स्वास्थ्य कर्मियों ने दूसरी खुराक ली है। वहीं 1,17,27,708 फ्रंटलाइन वर्कर्स  को टीके का पहली खुराक दी जा चुकी है जबकि 60,73,622 फ्रंटलाइन वर्कर्स को टीके की दूसरी खुराक दी गई है, 45 वर्ष से लेकर 60 वर्ष तक आयुवर्ग के 4,55,10,426 लोगों को पहली खुराक लगाई गई है जबकि इसी आयु वर्ग के 18,91,160 लोगों को दूसरी खुराक दी गई है। इसी प्रकार 60 वर्ष से अधिक आयु के 4,85,01,906 लोगों को पहली खुराक दी गई जबकि इसी आयु वर्ग के 64,97,155 लोगों को टीके की दूसरी खुराक लगाई जा चुकी है।
|
|
एचसीडब्ल्यू
|
|
एफएलडब्ल्यू
|
|
45-60 वर्ष आयु वर्ग
|
|
60 वर्ष से अधिक
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
92,41,384
|
|
59,03,368
|
|
1,17,27,708
|
|
60,73,622
|
|
4,55,10,426
|
|
18,91,160
|
|
4,85,01,906
|
|
64,97,155
|
|
11,49,81,424
|
|
2,03,65,305
देशव्यापी कोविड-19 टीकाकरण के 97वें वां दिन आज रात 8 बजे तक कुल 30,16,085 लोगों को टीके की खुराक दी गई। अनंतिम रिपोर्ट के अनुसार, इसमें से 18,33,828 लाभार्थियों को टीके की पहली खुराक लगाई गई जबकि 11,82,257 लाभार्थियों को टीके की दूसरी खुराक दी गई। आज की अंतिम रिपोर्ट रात देर तक आएगी।
|
|
दिनांक: 22 अप्रैल 2021 
|
|
एचसीडब्ल्यू
|
|
एफएलडब्ल्यू
|
|
45-60 वर्ष आयु वर्ग
|
|
60 वर्ष से अधिक
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
21,840
|
|
51,297
|
|
95,658
|
|
1,37,092
|
|
10,81,542
|
|
2,57,044
|
|
6,34,788
|
|
7,36,824
|
|
18,33,828
|
|
11,82,257
वित्त मंत्रालय
सॉवरेन गोल्ड बॉन्ड स्कीम 2020-21 -निर्गम मूल्य
भारत सरकार की अधिसूचना संख्या 4-बी /2020 दिनांक 09 अक्टूबर 2020 के संदर्भ में, सॉवरेन गोल्ड बॉन्ड 2020-21  को निपटान तिथि 09 मार्च 2021 के साथ 1 मार्च से 5 मार्च 2021 के लिए खोला जाएगा। इस खरीद अवधि के दौरान बॉन्ड का निर्गम मूल्य 4,662 रुपये  प्रति ग्राम होगा, जैसा कि भारतीय रिजर्व बैंक द्वारा 26 फरवरी 2021 को जारी अपनी प्रेस विज्ञप्ति में भी प्रकाशित किया गया है।
भारत सरकार ने भारतीय रिजर्व बैंक के साथ परामर्श से उन निवेशकों को निर्गम मूल्य पर 50 रुपये  प्रति ग्रामछूट देने का फैसला लिया है, जो ऑनलाइन आवेदन करेंगेऔर डिजिटल मोड के माध्यम सेभुगतानकरेंगे। ऐसे निवेशकों के लिए गोल्ड बॉन्ड का निर्गम मूल्य 4,612 रुपये  प्रति ग्राम होगा।
प्रधानमंत्री कार्यालय
‘एग्जाम वॉरियर्स’ अब 13 भाषाओं में उपलब्ध है
प्रधानमंत्री श्री नरेन्द्र मोदी द्वारा परीक्षा से संबंधित मुद्दों पर लिखी पुस्तक ‘एग्जाम वॉरियर्स’ अब 13 भाषाओं में उपलब्ध है।
प्रधानमंत्री ने आज ट्वीट किया,
‘इस बात पर अत्यंत प्रसन्नता हुई है कि #ExamWarriors पुस्तक अब 13 भाषाओं में उपलब्ध है।’
‘मैं आप सभी को पढ़ने की शुभकामनाएं देता हूं’।
सूक्ष्म, लघु एवं मध्यम उद्यम मंत्रालय
सूक्ष्म, लघु एवं मध्यम उद्यम मंत्रालय का राष्ट्रीय एससी-एसटी हब जगमोहन सिंह की सफलता की कहानी बयां करता है
श्री जगमोहन सिंह पंजाब के लुधियाना के पावन गांव के निवासी हैं। उन्होंने जे.जे. फास्टनर्स के नाम से अपना उद्यम शुरू किया और यह एक ऐसी इकाई है जो एंकर बोल्ट, औद्योगिक वाशर तथा औद्योगिक बोल्ट आदि की एक विस्तृत श्रृंखला के निर्माण में संलग्न है। 20 साल तक एक कारखाने में काम करने के बाद उन्होंने सूक्ष्म, लघु एवं मध्यम उद्यम मंत्रालय की राष्ट्रीय एससी-एसटी हब योजना के सहयोग से अपना उद्यम शुरू किया। एमएसएमई ने उन्हें एकल बिंदु पंजीकरण योजना के माध्यम से निविदा दाखिल करने के अवसरों के रूप में सहायता प्रदान की। बाद में जगमोहन सिंह के व्यवसाय ने उद्योग में भारी सफलता हासिल की।
जगमोहन सिंह बताते हैं कि, “मैं 2016 में एमएसएमई के एससी-एसटी हब से जुड़ा था, जिसके बाद मेरा व्यवसाय नई ऊंचाइयों पर पहुंच गया क्योंकि मुझे बाजार के बारे में कई महत्वपूर्ण बातें पता चलीं तथा मैं अपने उत्पादों की पहुंच बढ़ा सका और अब मैं रुकूंगा नहीं।